text:
Lis lenghis de comunitât a son ancje lenghis di scuele, vâl a dî che a son lis personis che a fevelin une lenghe che le fasin vivi; no si pues pensâ che e sedi la scuele a salvâ la lenghe se no je vive la cussience antropologjiche dentri la comunitât che le fâs deventâ identitât ative te vite di ogni dì; l’insegnament dal sigûr al pues infuartî e promovi la cussience coletive.
_ Pasolini al veve capît ben la cuistion, cuant che al diseve: «A vegnarà ben il dì che il Friul al si inacuerzarà di vei ‘na storia, un passât, ‘na tradizion!». In atris peraulis che al varà cussience de sô identitât di popul. La lenghe e je un dipuesit “gjeologjic” di significâts, valôrs, interpretazions viventis che a fasin di ciment di une comunitât. E je un ben comun, un grant patrimoni di sapience che al va simpri capît di gnûf e vivût parcè che al fâs part dal sisteme de vite.
_La Costituzion Taliane e ricognòs i dirits de persone ancje se si fevelin lenghis diferentis, e sburte lis autonomiis dai teritoris e e tutele (no par difindi, ma in maniere ative par fâ cressi ) lis minorancis linguistichis (art.6). La pluralitât e va ricognossude come valôr che al fâs cressi e che i da fuarce ae unitât te diversitât.
_Cu la leç n.482/1999, passe 50 agns dopo de Costituzion, si definissin lis regulis par tutelâ lis lenghis des minorancis (mi plâs di plui clamâlis lenghis de comunitât) e cun tun Decret legjislatîf dal 2002 (nr.223), a son stadis definidis normis pal trasferiment di funzions in materie di tutele de lenghe e de culture des minorancis linguistichis storichis ae Regjon. Ma il cjamp di azion al è stret.
_La debilece e nas dal Statût regjonâl, che al dîs: «La Regione ha facoltà di adeguare alle sue particolari esigenze le leggi della Repubblica emanando norme di integrazione e attuazione…». Adegua, integra e attua a son verbis che a fasin intindi che il Statût al pant la idee che la istruzion e je robe dal Stât e che la Regjon e pues meti cualchi funzion di plui, ma vonde li.
_Se a si vûl che il furlan al sedi presint cun dignitât e a plen titul te scuele, covente movisi te direzion di contratâ cul Stât un slargjament des competencis inte istruzion, come tal model trentin e sudtirolês.
_Il grop al reste istituzionâl, e al pues jessi disgropât se la Regjon e sburtàs par une competence primarie inte istruzion. La sielte e je politiche: vâl a dî, meti i “ocjâi juscj” par lei ben il significât di une oportunitât che il nestri teritori al à, pe presince di une diversitât linguistiche e antropologjiche-culturâl, che e pues deventâ un model Friûl ancje pe scuele, pluri/interlengâl e pluri/interculturâl.
_Al sarès ancje un mût par gjavâi retoriche al autonomisim e par jemplâlu di contignûts che lu fasin deventâ atîf. ❚
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +
Gnovis / Gnûf libri di Diego Navarria pe La Patrie dal Friûl, “Patriarcjis tal cûr de Europe”Redazion
Joibe ai 13 di Otubar aes 6 sore sere (18:00) te Librarie Tarantola di Vie Vittorio Veneto 20 a Udin al è stât presentât il libri “Patriarcjis tal cûr de Europe”. Contis curtis e curiosis che a piturin cun snait lis figuris plui simbolichis de autonomie e de identitât de Patrie dal Friûl: i patriarcjis […] lei di plui +


c: text/html

text:
Guido Reni; Guido Reni; Guido Reni; Guido Reni; Guido Reni; Guido Reni; Guido Reni; ГBiдa PэHi; Գվիդո Ռենի; Гyидo PeHи; Guido Reni; Guido Reni; グイド・レーニ; Guido Reni; Γkouίvto Pέvι; Guido Reni; جويدو رينى; Guido Reni; Guido Reni; ГBiдo PeHi; ГBидo PeHи; Guido Reni; 귀도 레니; Guido Reni; Guido Reni; Guido Reni; Guido Reni; Guido Reni; Guido Reni; Guido Reni; Guido Reni; Guido Reni; گیدو رنی; Guido Reni; Guido Reni; Guido Reni; ГBидo PeHи; גווידו רני; Guido Reni; Guido Reni; 圭多·雷尼; Guido Reni; Guido Reni; Guido Reni; Guido Reni; Guido Reni; Guido Reni; Guido Reni; Guido Reni; Guido Reni; Guido Reni; Guido Reni; Reni Guido; Guido Reni; Guido Reni; Guido Reni; جويدو ريني; Guido Reni; Guido Reni; pittore e incisore italiano; peintre italien; pintor italianu (1575–1642); иTaлbяHckий xyдoжHиk; italienischer Maler und Radierer; péintéir Iodálach; نقاش ایتالیایی; skilder van Bologna; italiensk maler; pictor italian; 1575-1642, バロック期のイタリアの画家.; pintor italiano; italiensk målare; włoski malarz okresu wczesnego baroku; אמן איטלקי; Italiaans kunstschilder; italský malíř; Bolognese painter (1575–1642); itala pentristo (1575–1642); Itaλός ZwYpάφoς; رسام إيطالي; Guido Boloñés; Guido Bolonés; Guido Boloñes; Guido Bolones; グイド・レニ; Le Guide; Reni; Reni Guido; Guido Rhenus; Il Guido; PeHи ГBидo; Г. PeHи; PeHи Г.; PeHи, ГBидo; 구이도 레니; Guidoraine; Guido Bolognes; Il Guido; Guid Reni; Guido Rena; Guido René; Grido Reni; Guido Reno; Guido Ren; Guidoreno; Guido Rene; Guido Reyna; Guidoreni; Guido Bolognese; Le Guide; Guido Bollonees; Guiderone; Le Guide Reni; Guido Rueni; Guiddo Reni; Guido Rhene; Il Guido Reni; Guido; Guido Rheni; Guidop Reni; Guide Reni; Guido de Reyna; Guido Reno Bolognese; Guido Redi; Guido Renni; Guido de Reny; Guidop; Vidoreno; Guido bolognes; Quido Reni; Guidoren; Giud; Guidoni; Guydo; Guido-Reni; guidoreni; Guido Bolanez; Guido da Bologna; Guido R.; le Quide; Le Guidoreni; Guido Reni Bolognese; Signor Guido; dit Le Guide Guido Rheni; Huido reyno; Grido; Guide Doreni; Quindo Rhemmy; dit le Guide Guido-Reni; Goidorino; Guido Reni van Bolonge; Le Guyde; guidoredi; Guydo Reni; Guide de Renen; Guido Bolonese; Gudureno Boloneus; Giulio Rena; Giulio Reno; Buide; Guido Reni de Bologna; bologna guido reni; Guido Bologna; ou le Guide Guido Reni; Du Guide; Guid; Guidozeni; Guido Reny; Guidoreny; Guidesco; Guidorene; Reni Guido; Giudo Reni; dit le Guide Réni; Gidoreni; Gnido; Reni Quido; Le Guido réuni; scola di Reno; Gudio; Guido Vani; Guido Rheny; [Guido Reni]; dit le Guide Guido Reni; Guidi; Guide; Guido Rheno; Gueedo; Guido orena; Guedo; Huido reno; Quido; célèbre maître Italien Le Guide; Guido Rini; Guido Bolonois; G. Reni; g. reni; Guido Renie; Leguide; Le Guido Rheni; Leguido; Guidorenie; Sig.r Guidi; Guido Boloneze; Guido Bollonnes; Guido Remo; buido; Haido reno; Reni; Guide Le; guido de Reyna; School of Guido; Guido School; 古伊多·雷尼; Guido Rhenus; Guido Reno; Guide Rene; Guidus Renus; Guido Rhenius; Gvidas Renis
Subcategories
This category has the following 6 subcategories, out of 6 total.
Pages in category "Guido Reni"
The following 2 pages are in this category, out of 2 total.

robotstxt: allowed

filter: keep


text:
La ultime novitât inte evoluzion de Rêt e je chê dai Social Media. Di fat, buine part dal trafic Internet e je daûr a spostâsi su lis rêts sociâls.
Facebook, MySpace e altris, a permetin nivei di interativitât tra i utents des communities (comunitâts virtuâls, NdR.) più alts, a pet di chei che o jerin usâts cui blogs. I SM a son une novitât che e je daûr a cjapâ forme un pôc ae volte, e no esistin ricetis definitivis. La prossime sfide par cui che al vûl produsi contignûts e podarès sei il disvilup dal gnûf Web, o ben il Web dai dispositîfs mobii. L’iPhone e i Touch Phone dal HTC a son i prototips des tecnologjiis che a coventaran fra pôc timp a milions di utents par navigâ, par telefonâ, par fotografâ, par zuiâ e par disbarbâsi, definitivementri cence fîi. Ai «internautis» cul voli che al cjale al futûr, o conseìn duncje di tacâ a cjapâ confidence cun chescj imprescj, par fâsi une idee di cuâl che al sarà l’aspiet dal web viodût di une scjatulute pôc plui grande di un pacut di Marlboro lungjis, e di cemût che chescj ogjets stranis a puedin coventâ par zontâ un pinsîr, intant che si è daûr a tornâ a cjase cul autobus o cuant che si è in spiete discunide te anticjamare dal ambulatori dal miedi di famee.
Matteo Baldan
SPECIÂL – L’avignî? Tignìn di voli il telefonut............
La ultime novitât inte evoluzion de Rêt e je chê dai Social Media. Di fat, buine part dal trafic Internet e je daûr a spostâsi su lis rêts sociâls.


text:
La
novene di Nadâl in Friûl e je di simpri stade caraterizade dal
cjant dal Missus. Tant che la int no diseve mai “O
voi a la Novene di Nadâl”,
ma “O
voi al Missus”.
Il Missus
al è un toc di Vanzeli (Lc 1,26-38), che al conte il fat de
Anunciazion: l’agnul Gabriel che al va di Marie e i conte de
nassite di Gjesù. Il test latin al tache propit cussì: Missus
est Angelus Gabriel a Deo… (L’agnul Gabriel al è stât mandât
di Diu…). E la prime peraule dal test i da il non a la Novene.
Cheste
tradizion si cjate dome in Friûl, stant che par dut il mont
catolic la Novene si le à simpri celebrade in maniere diferente.
Cemût
culì ise cheste origjinalitât?
Grancj
studis e ricercjis no son mai stâts fats, a part un articulut di
mons. Giuseppe Vale dal 1905. Bisugne
lâ indaûr te Ete di Mieç, cuant che te glesie aquileiese si
jerin svilupâts e a jerin une vore doprâts i “Drammi sacri”.
Midiant di
sacris rapresentazions si riproponevin, in cjant, i moments plui
significatîfs de vite di Gjesù.
Di chescj
“Drammi sacri” o ricuardìn i plui innomenâts: Planctus
Mariae, Visitatio Sepulchri, Resurrectio e Rappresentatio in
Annunciatione beatae Mariae Virginis (Il Lament de Madone dapît
de Crôs, La Visite al Sepulcri, La Resurezion, e la Anunciazion).
A
la fin dal 1500 subit dopo dal Concili di Trent, il patriarcje
Francesc Barbaro al abolì la liturgjie aquileiese e ancje chestis
rapresentazions, ma al fo il stes patriarcjeche al fasè
traspuartâ il cjant dal Missus de fieste de Anunciazion a la
Novene di Nadâl, lassant in
bande la part che e rivuardave la visite e Elisabete e sostituint
la Antifone “Salve clara” cul Responsori Jesus Christus.
Te
forme atuâl duncje, al è di sigûr di chel timp che si celebre
in cheste maniere la Novene.
La
tradizion furlane a ‘nd à tramandadis une vorone di melodiis
patriarcjinis dal Missus
che, come che al scriveve pari Pellegrino Ernetti, munic benedetin
“sono assai suggestivee venerande quasi tutte in modo dorico e
spontaneamente armonizzate dallo stesso popolo che improvvisa la
medesima armonizzazione con un gusto davvero raro e singolare”
(RDU n. 4 luglio 1978 pag. 8).
Dongje des melodiis
patriarcjinis o vin ancje tancj Missus
che autôrs di ogni a àn componût in maniere plui elaborade par
coros e par cantôrs plui alenâts. Si son spiticâts a
componi: G.B. Tomadini, Zorzi, Pecile, Comencini, Girardi,
Candotti, J. Tomadini, Marzona, Franz, Cossetti, Foraboschi,
Pigani, Trinko, Perosa, De Lorenzo, O. Rosso… e al dì di vuê
Giuliano Fabbro cu la Nunziade.
Un
patrimoni inestimabil che al sarès ben che la Diocesi e fasès
fâ, in merit, un studi aprofondît e curât e une ricercje
minuziose e precise cun publicazion di ducj i Missus popolârs e
di autôr, prime che dut si pierdi.
Al
displâs che al dì di vuê, ta chest mont frenetic, ancje chestis
tradizions venerandis e splendidis a vegnin simpri plui butadis di
bande e lassadis colâ. In non di ce? Di plui cunfusion e baldorie
e vueit…
pre
Roman Michelot


text:
24 settembre 2008
La mostre dal Dree
Forsit in Filologjiche e je inmò une cierte distance gjenerazionâl: mi spietavi plui atenzion par une atrazion che e je stade preseade une vore di bande de int, ma che ta chê sere de scree mi à parût un tic trascurade stant che dut i sorestants a son lâts di corse a plan tiere a vierzi chê altre mostre invezit che fermâsi un moment di plui parsore a taiâ il "nastri" cul Dree. A part chest, o torni scrivi: o soi content pal papà dai Gnognos! Bulo!
5 commenti:
- Andri ha detto...
-
soi stât un salt veloç sabide dopodimisdì, no ai becât dree, ma mi soi fat cuatri ridadis e ancje chei cun me, però in efiets o ai sintût un pôc di distac, ator un al puartave ator la int e i spiegave ducj i cuadris e la storie di chê stanze e jo a ridi tal mieç...
- 24/9/08 21:13
- Scovacis ha detto...
-
Faseitmi stâ cu la bocje sierade, che par solit le vierç simpri masse... ;-)
- 25/9/08 09:20
- thermonuke ha detto...
-
O sares lat vulintir, l'an passat o ai stat, ma o ai fat vot di evita dut friulicjoc al 1000%, mi splas par Dree....
- 25/9/08 15:49
- Unknown ha detto...
-
O eri lí doi dîs prime. O ben il Dree al é simpri in ritart o ben o soi simpri masse adore:-)
- 2/10/08 07:15
- thermonuke ha detto...
-
a proposite no ise ore che al torni a viergi el blog chel pucefadies :-D
- 2/10/08 09:24


text:
A mi àn domandât a ce pont che al è il rapuart fra categoriis economichis, produtivis e sindacâts dai lavorents e l’impegn pe autonomie e il rilanç dal Friûl. Su chescj cantins a son stâts fats – su la fonde di documents un grum siôrs di analisis e di propuestis – sedi la Assemblee costituente pe autonomie e il rilanç dal Friûl in Cjistiel a Udin – tal salon dal Parlament de Patrie, il 25 di Novembar dal 2006 -, sedi la cunvigne dal prin di Lui dal 2009, te sede de Regjon di Udin, che e à fat bon il document «Par puartâ il Friûl fûr de ombrene».
In chestis dôs ocasions di fonde, promovudis dal Comitât pe autonomie e il rilanç dal Friûl, lis associazions dai imprenditôrs de industrie, dal artesanât, de agriculture, dal ambient, i sindacâts CGIL, CISL e UIL (in plui dai presentants di ents locâi) a àn aprofondît il lôr impegn tal meti adun autoguvier, unitât e rilanç de nestre economie, de nestre tiere. Al è vignût fûr clâr ancje par lôr che – come che al è sucedût pe ricostruzion dal Friûl taramotât – disponi di une Regjon lizere che e fâs dome leçs e che e dirêç cence centralisims, parcè che e trasmet a Comuns e Provinciis il podê di guviernâ, e je la clâf par otignî sucès. Par chest il Friûl, cui siei problemis di svilup industriâl, agricul e di infrastruturis, nol à di jessi tignût te ombre di Triest. Triest che si autoguvierni, che si svilupi economichementri sul mâr, cul sô grant puart, al servizi de Europe centrâl. Il Friûl al à di podê decidi di bessôl – cence interferencis triestinis – ce fâ achì e sui marcjâts internazionâi pal disvilup de sô economie. A chestis sieltis autonomis dal Friûl, Regjon, Stât talian e Union europeane a àn di dâ une man, valorizant l’estri dai furlans di dâsi di fâ e di cressi.
Par chescj obietîfs, i furlans – e aromai ancje l’insiemit dal mont dal lavôr – a stan capint che no bisugne dome vê ideis claris, ma che al covente ancje batisi par fâlis meti in vore di bande de Regjon e de politiche. Par chest, o metarès un grum in lûs la manifestazion dai 19 di Març fate a Udin dai sindacâts dai lavorents CGIL,CISL e UIL. No je stade fate cuintri i imprenditôrs ma par reclamâ il rivuart de Regjon, dal Stât talian, de politiche, su lis esigjencis dal Friûl, par jessî de crisi economiche cuntun gnûf svilup, cun tante inovazion, cun tante gnove e vecje ocupazion. Insiemit – fuarcis economichis, produtivis, lavorents e autonomiscj – o varìn di vê ancjemò moments unitaris di azion e di bataie, par che si ledi sul seri ae riforme federaliste de Regjon, al decentrament dai podês regjonâi viers Comuns e Provinciis. Cussì si rivarà a di un vêr autoguvier dal Friûl, cun tancj podês e mieçs finanziaris, massime ae Comunitât des Provinciis furlanis.
Dome cussì, tai fats, achì in Friûl e no altrò, chest Organisim furlan e dai furlans al podarà meti adun e in vore – ancje cul contribût primari dai rapresentants di dut il mont dal lavôr e de Universitât furlane – progjets e intervents pe inovazion e pal disvilup economic, sociâl e culturâl dal Friûl intîr. Saldant e valorizant sedi la autonomie e l’autoguvier de nestre tiere, sedi la sô cressite gjenerâl.
ARNALT BARACÊT
CURTIS E CHE SI TOCJIN. Lavôr e autonomie............
A mi àn domandât a ce pont che al è il rapuart fra categoriis economichis, produtivis e sindacâts dai lavorents e l’impegn pe autonomie e il rilanç dal Friûl. Su chescj cantins a son stâts fats – su la fonde di documents un grum siôrs di analisis e di propuestis – sedi la Assemblee costituente pe autonomie e il rilanç dal Friûl in Cjistiel a Udin – tal salon dal Parlament de Patrie, il 25 di Novembar dal 2006 -, sedi la cunvigne dal prin di Lui dal 2009, te sede de Regjon di Udin, che e à fat bon il document «Par puartâ il Friûl fûr de ombrene».


text:
Rivoluzion industriâl
Le rivoluzion industriâl fo un procès di evoluzion economiche e sociali di industrializazion de societât
Fin a chel moment, le societât che jere leade a un sisteme agricul, artigjanâl e commerciâl, viôtun passaç a un système industriâl fondât dal lavôr des machinis a energjie meccaniche. Chest periodo storic viôt soredut une grande inovazion tecnologjiche che puartará a une grande cressite e a un grant svilup economic e grancj gambiaments socio-culturâi e politics La rivoluzion industriâl puartarâ le classe de borghesie a cjapâ il puest de nobiltât e l'inizi di un gnûf sistema economic clamât capitalisim.
Si fâs une distinzion jenfri prime e seconde rivoluzion industriâl. Le prime pauartarâ al svilup dal setter dai metâi, le seconde rivoluzion industriâl scomençade intôr dal 1870 , viôt l'introduzion de eletricitât , de produzione des sostanzia chimichis e dal petrolio.
Le rivoluzion industriâl puartarâ une grande trasformazion , scomençant de produzion des mercis , fin a gambiâ il sisteme sociâl intîr. Il lûc di lavôr, che prime di chest gambiament al jere il cjamp o le buteghe dal artigjan, si sposte in te fabriche , indulâ je la produzion de mercîs.
I oms e des fémins che pauarin il lôr contribût in te produzion cun il lôr lavôr, puartarâ a le nasite di une gnove classe sociâl clamade proletariât.Le classe operarie i cambi dal sô lavôr e dal sô timp mitût a disposizion pal sô lavôr in fabriche , ven paiade cul salari.Le "Rivoluzion industriâl" al viôt ancje l'aparizion de figure dal imprenditôr , paron de fabriche e dai mieç di produzion , che al ûl incrementâ il profit de sô ativitât.
Origjine de espressionModifiche
Le espression "Rivoluzion industriâl" ven doprade par la prime volte za dai aigns vincj dal XIX secul in analogie cun le Rivoluzion francese e ven citade di sigûr , secont il storic Fernand Braudel , in tal 1837 dal economiste francês Adolphe Blanqui. Ma le consacrazion di cheste espression ven nome tal 1884 par Arnold Toynbee cun le publicazion de sôs "Conferencis su le Rivoluzion industrtriâl In Inghiltere". Le espresion ven doprade prime da .
- Karl Marx in tal Il Capitâl (1867)
- John Stuart Mill in tai sôi "Principîs" dal 1848
- Fredrich Engels in te "Situazion de Classe Operarie" dal 1845
Le peraule "rivoluzion" ven doprade par contâ la descrizion di un totâl cambiament in te societât o in tancj soi aspiets come ad esempli in te rivoluzion scientifiche.
Le peraule "industrie" e je doprade fin te antichitât , ma cun la fin dal Sietcent ven doprade par intindi il significât di manifature in cuant che le modernizazion de produzion dai tissûs cul jutori de machine scomence za dai prins aigns dal Sietcent. In chest periodo vegnin fondadis in Europe lis primis fabrichis dal setôr.
Bibliografie (par talian)Modifiche
- T.S. Ashton, La rivoluzion industriâl. 1760-1830 - Laterza, Bari, 1970
- F.D. Klingender, Arte e rivoluzion industriâl. - Einaudi, Torino, 1972
- Pat Hudson, Le rivoluzion industriâl. - Il Mulino, Bologna, 1995
- Claude Fohlen, Ce cal è la rivoluzion industriâl - Feltrinelli, Roma, 1976


text:
Cul mês di Setembar e torne a scomençâ la scuele, e cun jê ancje i progjets di insegnament in marilenghe. Ogni an tes scuelis de nestre regjon part des oris dal curricola scolastic e je risiervade al insegnament in marilenghe. I progjets a son difarents: si riferissin a varis argoments, a puedin vê durade divierse, a puedin doprâ il furlan tant che lenghe veicolâr… La lôr cualitât a dipent une vore dal insegnant che ju cree e che ju met in vore. Ducj i progjets però, come cualsisei altre materie che e ven insegnade, a àn un pont di partence comun: il materiâl didatic a disposizion dal insegnant.
MATERIÂL DISPES PÔC COGNOSSÛT_ Come che dispès al sucêt cuant che si cirin dâts sui materiâi realizâts in lenghe furlane, nol è simpri facil cjatâ fûr dutis lis informazions. E mancje une bancje di dâts in linie dulà podê cjatâ ducj i riferiments bibliografics che a coventin: un strument che al sarès dal sigûr util ancje pai docents. Se si cjale il gjenar di libris a disposizion, al salte subit al voli il fat che cierts tescj «fondamentâi» a mancjin, tant che une gramatiche par fruts, o la leterature pe infanzie. Cun dut achel, no si pues fevelâ di une carence di materiâi, soredut se si fâs il paragon cun altris minorancis talianis: pluitost, e je la distribuzion a mancjâ. «Dut al dipent di ce che si intint par materiâl didatic» e spieghe Laura Nicoloso, mestre te scuele di Bordan che zaromai di agns si ocupe di didatiche in marilenghe. «Materiâi a ‘nt son tancj: tocs di leterature e di teatri, tescj di cjançons, manifescj, cines, fumuts… Bisugne savêju doprâ. La scuele e je une realtât dinamiche, dulà che si pues praticâ la ricercje azion, dulà che il frut al è part ative: no si pues pensâ che par coinvolzilu al sei suficient dâi la fotocopie di «schedis», ven a stâi di materiâi prontâts di altris e bielzà struturâts, compagns par ducj. Bisugne capî i siei interès e savê doprâ i tancj materiâi che o vin».
IL PANORAME DES PUBLICAZIONS_ Libris a ‘nt son e e vâl le pene di fâ une carelade su ce che al è a disposizion. In gjenerâl si pues fâ une distinzion jenfri i materiâi di lavôr pai fruts e lis liniis vuide pai insegnants. Tal prin grup a son par esempli Tescj plui, i libris realizâts dal Osservatori pe Lenghe Furlane (OLF) zaromai une desene di agns indaûr, e distribuîts a dutis lis scuelis furlanis. Cinc volums bilengâi pensâts pe scuele primarie, sul model dai libris di test doprâts par solit tes elementârs. Po dopo, adun cul CIRF de Universitât dal Friûl, l’OLF al à produsût ancje – dome par fâ doi esemplis – Peraulis di chenti, un libri di test cun elements di storie, gjeografie, linguistiche e tradizions, une sorte di sussidiari che al somee però plui un libri di consultazion par grancj, che un strument di lavôr par fruts; e Tin, Gjovanin, l’Orsut e i Claps, une racuelte di pacuts didatics cuntun CD-rom interatîf pes scuelis elementârs. Tal secont grup no si puedin dismenteâ la dispense Un nivel soiâr, publicât zaromai tal 1987 par cure dal Dipartiment di Didatiche de Universitât, che al introduseve concets vuê fondamentâi pal insegnament des lenghis. Tal 2004 daspò, Olf e Universitât, in colaborazion cul Ufici Scolastic Regjonâl, a àn publicât lis Indicazions pe programazion didatiche curicolâr daûr de leç 482/99, un test tecnic par judâ i insegnants te progjetazion e te programazion didatiche. Di pôc, la Agjenzie Regjonâl pe Lenghe Furlane e à tornât a distribuî Cressi cun plui lenghis, une vuide par gjenitôrs e mestris su cemût imparâ e insegnâ plui lenghis.
SCJARIABII DE RÊT_ I ultins lavôrs in ordin di timp a son chei dal Consorzi Universitari dal Friûl (CUF). In gracie dai fonts statâi de Leç 482/99, il CUF al à publicât une schirie di materiâi pe scuele di base, disponibii a gratis daûr di une domande, o che si puedin adiriture discjariâ dal sît dal Ent (www.linguefvg.it). Il fin de iniziative al è chel di rispuindi ae dibisugne de scuele di vê materiâi dulà che il furlan al è doprât tant che lenghe veicolâr. Il Consorzi al à decidût di produsi materiâi leâts ae sfere des siencis, ancje cul obietîf di svicinâ i fruts a chestis materiis, in gracie di di un percors che al partìs de osservazion direte dal teritori, par rivâ a une cognossince complesse dal ambient furlan. I insegnants a àn cussì a disposizion libris di preistorie, di siencis, su la mont furlane, su la scuele te Ete di Mieç, di gjeologjie e di paleontologjie, e vie indevant.
Forsit il probleme plui grues, come che e marche ancje Laura Nicoloso, al è chel de distribuzion des publicazions in marilenghe. Dispès robis une vore validis no si cjatin, e a restin a disposizion di pôcs. Par risolvi chest probleme si varès di fâ un lavôr su plui fronts, che al cjapi dentri Ents publics, librariis e cjasis editoris, di mût di podê vê une scuele siore di publicazions che la incuriosissin, buine di doprâ tancj lengaçs, no dome la cjarte.
FEDERICA ANGELI
ATUALITÂT – INCHIESTE La scuele – 1. Materiâi didatics: risorse preziose pôc pandude............
Cul mês di Setembar e torne a scomençâ la scuele, e cun jê ancje i progjets di insegnament in marilenghe. Ogni an tes scuelis de nestre regjon part des oris dal curricola scolastic e je risiervade al insegnament in marilenghe. I progjets a son difarents: si riferissin a varis argoments, a puedin vê durade divierse, a puedin doprâ il furlan tant che lenghe veicolâr… La lôr cualitât a dipent une vore dal insegnant che ju cree e che ju met in vore. Ducj i progjets però, come cualsisei altre materie che e ven insegnade, a àn un pont di partence comun: il materiâl didatic a disposizion dal insegnant.


text:
Se si le cjale de bande de mancjance di un moviment politic autonomist, la tace e je dal sigûr mieze vueide.
E je invezit mieze plene se si le cjale de bande des concuistis che a son stadis fatis tai agns indaûr dal moviment popolâr, in part autonomist: Universitât dal Friûl, leçs di tutele dal furlan statâls e regjonâls, imprescj di comunicazion (in particolâr Radio Onde Furlane), e chest par fevelâ dome des concuistis plui evidentis (ma, par vê un cuadri plui complet, si varès di fevelâ ancje de largje produzion culturâl, de editorie, de musiche, dal teatri). Autolesionist mi somee duncje il segretari dal Moviment Friûl Marc De Agostini (viôt l’intervent su la Patrie dal Friûl 01-02 dal 2011, Zenâr-Fevrâr, ndr) che al preferìs lamentâsi che i furlans no àn capît o volût avonde il MF invezi di gjoldi dal fat che dutis lis concuistis che o ai dit a son, almancul in part, il frut de bataie dal MF. No dome dal MF, parcè che o varessin di cjapâ dentri ancje lis tantis espressions associativis che si son pandudis intai agns stâts e i esponents “autonomiscj” di altris fuarcis politichis, tant che Silvana Schiavi o Arnalt Baracetti, tant par fâ doi nons. Il pont di riferiment, volontari e involontari, al è stât in dut câs l’MF.
Si podarès se mai domandâsi parcè che l’MF al è lât al mancul e parcè che no je nassude nissune altre fuarce autonomiste di un ciert pês.
La rispueste e je dople. Di une bande, l’autonomisim al à puartât a cjase cuasi dut ce che si jere proponût: la modernizazion de regjon (ancje se no simpri e no dute e je stade biele come che si spietavisi), la fin des sclavitûts militârs, la universitât, la tutele de lenghe. E je restade fûr dome la separazion di Triest, ma cheste bataie e je muarte di vecjaie parcè che a un ciert pont si à capît che a dinissun i coventave lâ a Triest par une pratiche, sedi par vie che al jere rivât Internet, sedi parcè che la modernizazion e veve puartât vie ancje a Triest i centris decisionâi des grandis impresis.
Di chê altre bande, si pues dî che une cierte dose di autonomisim e vedi travanât ducj i partîts, cui plui cui mancul. Nol è dal sigûr un câs che tancj ex MF a sedin finîts in chê Leghe che e à supât plui di cualchidun dai temis autonomiscj. Ancjemò plui scjassôs al è il fat che la leç regjonâl sul furlan e sedi stade fate di une Zonte regjonâl di centri çampe, che e à ancje viert i cordons de borse dal sigûr di plui di ce che e à fat, almancul fin cumò, chê di centri drete.
In conclusion, si podarès dî che no vin un moviment politic autonomist parcè i obietîfs dal vecjo autonomisim a son stâts concuistâts e nissun, fin cumò, al à vût il cjâf, o la fuarce, o il cûr di proponi obietîfs che a puartedin un scjalin plui in sù la bataie pe autodeterminazion.
Chel che al podarès mancjâ, duncje, al è un partît nazionalitari che al organizedi la cussience nazionâl furlane, là che si pant, e che al lavori par fâle vignî a chei che no le àn. Un partît che al varès di jessi fat massime di zovins che a vedin la pazience e il timp par imbastî un lavôr a lunc tiermin: ju vino? E chei che a son, trop sono interessâts (e convints) che chê de separazion o de indipendence e sedi la strade che ti permetarès di difindi miôr la tô identitât?
Chê altre strade par fâ lâ indevant lis bataiis e je chê movimentiste. Il Friûl al è une vore siôr di espressions associativis peadis cul teritori e in potence identitariis (grups, comitâts, associazions, circui). Si varès di cjatâ la maniere di metilis adun intune sorte di societât di socors mutuâl, di mût che cuant che al covente, si fasedi pesâ dute la fuarce che si à. Une rêt, in sumis, che e dopredi la Rêt par tignîsi dongje e fâ zirâ lis ideis.
Mauro Tosoni
ATUALITÂT – Mieze plene o mieze vueide?............
Se si le cjale de bande de mancjance di un moviment politic autonomist, la tace e je dal sigûr mieze vueide.


text:
LA ORIGJIN_ «Florean dal Palazz», chest il non dal prin periodic in lenghe furlane, che al vignì fûr tal mês di Març dal 1883 ogni setemane fintremai al Jugn dal 1886 par un totâl di 170 numars, cuntune tiradure medie di dîs mil copiis par colp. Il tai dal gjornâl al jere une vore anticlericâl e in contrast cul guvier De Pretis in cjarie in chê volte.
Po dopo, ai 24 di Fevrâr dal 1946, al fo publicât il prin numar de «Patrie dal Friûl», in graciis di pre Bepo Marchet che al descrivè la riviste come «la vôs di tancj sudôrs, di tantis gjenerazions sclavis di cent parons e butade jù di cent invasions». Il gjornâl si fondave suntun gnûf concet di furlanetât, incentrât su la cognossince des specificitâts storichis, linguistichis e culturâls dal popul furlan, tant che te riviste si podeve lei la rubriche «Cuintristorie dal Friûl». La «Patrie» cun di plui e judâ fin dal imprin la nassite di un furlan uficiâl, unic e comprensibil in dute la regjon. Tal 1948 il periodic al deventà cuindisinâl e la direzion e passà a Lelo Cjanton, che le tignè fintremai al ’53. Dopo un periodi di sospension, a direzi il gjornâl e rivà Maria Del Fabbro, che ’ndi tignì sù la brene fintremai al Dicembar dal 1965. L’an dopo la publicazion e fo blocade fint al ’77, cuant che la direzion e le a Marco De Agostini.
Dopo «Patrie»…«La Patrie»_ «La Patrie dal Friûl» invezit e nassè tal 1978 cu la direzion di pre Antoni Beline che al tignì la sô incarghe fintremai al Dicembar dal 1988. L’an dopo la riviste e tornà a cjapâ vite e dal 1990 il diretôr al fo Federico Rossi. Dopo vê rignuvît il gjornâl sei di un pont di viste di contignûts che te grafiche, Rossi al tignè cheste incarghe fin a dut il ’95, cuant che ae direzion al rivà Gianfrancesco Gubiani. Dal inizi dal 2001 al tornà a cjâf dal mensîl pre Beline, che al starà in cjarie fin a la sô muart tal 2007. Di chê volte e fintremai dut il 2009 la direzion e je stade tes mans di Dree Venier; dal mês di Zenâr dal 2010 al è diretôr Dree Valcic.
Tal 1962 e nassè «Int furlane», riviste dute par furlan nassude par informâ su ce che al capitave in Friûl ma no dome. Dilunc de sô durade, fint al 1987, cuant che e sierà, la anime de riviste al è stât Etelrêt Pascul.
«INT», burît fûr dal Istitût ladin-furlan «pre Checo Placerean» e direzût di Anna Bogaro, al nassè tal 2001 cuntun tai zovin e moderni frontant tematichis locâls ma ancje internazionâls. Tal 2003 l’editôr al decidè di lâ sul web par ufrî gnovis in timp reâl e cussì al nassè «Lenghe.net», simpri sot de direzion de Bogaro, on-line fint al mês di Zenâr dal 2010.
Dal 2006 al è nassût «Il Diari», cuindisinâl di informazion dut par furlan direzût di Mauro Tosoni, che al ven distribuît a gratis.
(Venusia Dominici)
LA INTERVISTE. Di «Florean» al «Diari»............
LA ORIGJIN_ «Florean dal Palazz», chest il non dal prin periodic in lenghe furlane, che al vignì fûr tal mês di Març dal 1883 ogni setemane fintremai al Jugn dal 1886 par un totâl di 170 numars, cuntune tiradure medie di dîs mil copiis par colp. Il tai dal gjornâl al jere une vore anticlericâl e in contrast cul guvier De Pretis in cjarie in chê volte.


text:
La gnove e je di chês che a fasin scjas: Sergio Cecotti al è disponibil a cori pes regjonâls dal an che al ven. Al à spietât fintremai ai 14 di Lui, inovâl dal atac ae Bastilie di Parîs, par proponi une operazion che e sarès pardabon rivoluzionarie: vuidâ une coalizion teritoriâl che e ledi a meti dongje i autonomiscj e ducj chei che a àn voie di ricostruî des fondis la coesion istituzionâl in cheste Regjon. Une Regjon mâl nassude e mâl sestade, ma che in chest moment e je sot atac di bande dal centralisim roman e des ambizions macroregjonâls dal Venit. President de Regjon par un an (1996) e sindic di Udin dal 1998 al 2008 in chê che e je stade la ultime esperience autonomiste di guvier locâl, il fisic teoric al è forsit l’unic om che al à avonde carisme e vision par vuidâ la Regjon fûr dal palût dulà che “i doi renzisims” (chel di Matteo Renzi ma ancje chel di Renzo Tondo, al dîs Cecotti) a àn sburtade la nestre tiere. Almancul chest a sperin chei di chenti che a lavorin par une fuarce politiche gnove.
Che alc di gnûf al fos daûr a boli inte cite dal panorame politic furlan lu vin plui voltis sclarît su lis pagjinis di chest gjornâl, che al nassè tal 1946 propit par pandi la necessitât di meti dongje autonomie e identitât in cheste clâf: Josef Marchet lu diseve za in chê volte, ma in 70 agns o sin ancjemò daûr a cirî une rapresentance politiche buine di fâ pesâ i interès dai furlans cuintri chei di Rome. Intai ultins doi trê agns, in tancj aministradôrs locâi e je cressude la cussience di scugnî meti dongje une alternative dal bas a un sisteme dai partîts che nol rispuint plui aes dibisugnis de int ma dome a une logjiche autoreferenziâl.
In timp pes votazions, al è saltât fûr il leader che al podarès fâ di clocje a chest progjet. Drete e çampe a àn pôre de sô autorevolece, e lui al à za declarât che “il Pd al è daûr a murî”. Tancj consens di int che e veve crodût intal dogme renzian de rotamazion a tornin disponibii e al covente convinci i furlans (e i triestins) a fidâsi di un dissen alternatîf. Isal avonde timp? Ise la fuarce par fâlu? Dome il timp nus al disarà. Dome une robe invezit e je sigure: e je une grande bisugne e forsit e je la ultime ocasion par imbastî un sogjet politic fuart che finalmentri al sedi dome a pro dai interès de nestre int.
✒ Walter Tomada
Interviste / «Provait a recitâ, che us dispatusse ancje pe comunicazion di ogni dì»Dree Venier
Interviste cun Luca Pagot, atôr amatoriâl di Sclaunic. Cuatri peraulis su la sô esperience e su la situazion dal teatri amatoriâl par furlan A pene tacât l’Istât, mi àn invidât a un spetacul di teatri amatoriâl a Sclaunic. La compagnie e je chê de La Pipinate. Il lûc, il curtîl di une aziende agricule in […] lei di plui +
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +


text:
Länder austriacs
L'Austrie e je une republiche federâl dividude in nûf stâts federâts.
A nivel uficiâl - daûr dal art. 2 par. 2 de Leç di constituzion federâl austriache (tod. Bundes-Verfassungsgesetz o B-VG) - un Land (plurâl Länder) al è tal ambit de Seconde republiche d'Austrie un stât component e une unitât aministrative. Considerât che Land al pues volê dî sei stât sei tiere, teritori o campagne, al esist ancje il tiermin plui precîs Bundesland (plurâl Bundesländer). Par furlan al podarès valê par ducj e doi i tiermins la traduzion di "stât federât".
I 9 stâts federâts che a componin l'Austrie a son dividûts in 84 distrets (Bezirk, plurâl Bezirke) e 15 citâts a statût autonom (Statutarstadt, plurâl Statutarstädte). I 84 distrets a son dividûts in 2.381 comuns (Gemeinde, plurâl Gemeinden).
Podês dai stâts[cambie | modifiche il codiç]
La Constituzion federâl austriache e acuarde ai stâts federâts un propri Parlament locâl (tod. Landtag) legislatîf che, tai limits dâts a intindi de Costituzion, al è un argagn legjiferant indipendent.
I guviers dai stâts federâts a son di une bande i esecutîfs indipendents dai sengui stâts federâts e di chê altre part de aministrazion federâl mediate (tod. mittelbare Bundesverwaltung).
Storie[cambie | modifiche il codiç]
I confins e i simbui dai stâts federâts austriacs a si orientin plui che altri intor a chei dai stâts de tarde Etât di Mieç; Viene e fo invezit costituide come stât federât indipendent dome tal 1920 (cu la nassite de Prime republiche).
Stâts federâts austriacs[cambie | modifiche il codiç]
Notis[cambie | modifiche il codiç]
¹ Dâts te colone "Popolazion" in Statistik Austria, Statistisches Jahrbuch 2005, pagjine 40 - ven a stâi capitul 02 (Bevölkerung), paragraf 2.02 (Bevölkerung 1527 bis 2003 nach Bundesländern), agn 2003; risultive: http://www.statistik.at/jahrbuch_2005/pdf/k02.pdf.
² Dâts te colone "Superficie in km²" in Statistik Austria, Statistisches Jahrbuch 2005, pagjine 37 - ven a stâi capitul 01 (Geographische und meteorologische Übersichten, administrative Einteilungen), paragraf 1.13 (Fläche und Benützungsarten, Stand 1. Jänner 2004); risultive: http://www.statistik.at/jahrbuch_2005/pdf/k01.pdf.


text:
Lis gnovis dal Cirf
Tutele des minorancis e dai dirits linguistics, CIRF e DISG a inmanein un cors specific dai 3 ai 17 di Mai
Inte ufierte formative dal Dipartiment di Siencis Juridichis (DISG) de Universitât dal Friûl, inte suaze des ativitâts didatichis che a puedin jessi sielzudis dai students dai cors di lauree di aree juridiche (Jurisprudence, Dirit pe inovazion di impresis e aministrazions publichis e Dirit pes impresis e pes istituzions), al è ancje par chest an un cors dedicât ae tutele des minorancis e dai dirits linguistics in Europe.
Cheste ativitât si davulezarà dai 3 ai 17 di Mai a Udin li dal Pôl Economic e Juridic di Vie Tomadini 30/a. Il seminari al ven inmaneât in graciis de colaborazion cul Centri Interdipartimentâl pal disvilup de lenghe e de culture dal Friûl (CIRF) dal Ateneu, e al è struturât in cinc incuintris in presince (cuatri lezions e l'esam finâl) par un totâl di dodis oris.
La sô frecuence e il superament dal esam a permetin ai students dai cors di lauree dal DISG di vê il ricognossiment di un credit formatîf (CFU). Il stes cors al è viert ancje ai students di chei altris Dipartiments, ancje se in chest câs nol è previodût il ricognossiment dal CFU.
Il cors, che al vignarà tignût di Marco Stolfo, al jere za stât metût adun pe prime volte tal an academic 2020/2021, dentri dal progjet ECCA (European Charter Classrom Activities), promovût dal NPLD, la rêt europeane pe promozion de diversitât linguistiche, che di chê e fâs part, midiant dal CIRF, ancje la Universitât dal Friûl.
Dutis lis informazions in cont dal program, dai oraris di lezion e dal esam finâl si cjatin culì.
Par notâsi al covente fâ indenant la domande di iscrizion ae direzion di pueste eletroniche didattica.disg(at)uniud.it dentri di misdì dai 28 di Avrîl.


text:
Dopo des polemichis su la inconsistence de narative furlane contemporanie che a jerin nassudis cu la premiazion dal Sant Simon za fa doi agns, a son stadis fatis diviersis iniziativis che a àn cirût di stimolâ une riflession e un confront in clâf propositive su la scriture par furlan. Tra chestis, une des robis plui interessantis di chest an al è stât l’incuintri-laboratori «Striçâ, no straçâ» davuelt ai Colonos di Vilecjaze tal dopodimisdì dai 23 di Avost, juste prime de serade de premiazion dal concors par zovins autôrs sul «romanç in trê riis». A un doi mês dal event o vin sintût il coment, une vore interessant, di Carlo Tolazzi, un dai autôrs plui atîfs tes polemichis che si diseve, che al è intervignût tal laboratori fevelant de scriture teatrâl.
Cuâl isal stât il struc dal to intervent?
Mi è dificil visâmi di ce che o ai dit ae cunvigne, jo o ai fevelât de scriture teatrâl e o ai sotlineât cemût che e sedi, pe sô nature, za une scriture sintetiche e une vore sute, e che, par altri, si poiedi su situazions agjidis, che, dulà che a puedin jessi fatis, a finissin cul sostituî la peraule.
Cuâl isal il stîl ideâl?
Al inizi de mê formazion tant che dramaturc, mi è stât conseât di bande di regjiscj, atôrs, dramaturcs e altris, di sintetizâ, di jessi sut, adiriture di veicolâ i messaçs in maniere oblicue plui che direte. O ai ancje marcât che te opare teatrâl e sedi une vore evidente la ripetizion, la robe dite dôs voltis, erôr che, cuant che nol sedi volût par esigjencis particolârs, al è simpri miôr evitâ.
Cemût isal lât il laboratori?
Su la cunvigne in gjenerâl o marchi la sorprese vude pe partecipazion dal public, un grum plui consistente di ce che si podès spietâ.
Ce podìno disi de situazion de scriture par furlan?
Il dât che al è burît fûr al è che al mancje un insegnament dal scrivi, dal componi,
dal creâ un romanç. Trê riis o cent pagjinis nol conte, ce che e mancje e je une tradizion in lenghe furlane.
Maurizio Biasizzo
CULTURE – LA FABRICHE DAI… LIBRIS. Te nestre leterature al mancje inmò alc............
Dopo des polemichis su la inconsistence de narative furlane contemporanie che a jerin nassudis cu la premiazion dal Sant Simon za fa doi agns, a son stadis fatis diviersis iniziativis che a àn cirût di stimolâ une riflession e un confront in clâf propositive su la scriture par furlan. Tra chestis, une des robis plui interessantis di chest an al è stât l’incuintri-laboratori «Striçâ, no straçâ» davuelt ai Colonos di Vilecjaze tal dopodimisdì dai 23 di Avost, juste prime de serade de premiazion dal concors par zovins autôrs sul «romanç in trê riis». A un doi mês dal event o vin sintût il coment, une vore interessant, di Carlo Tolazzi, un dai autôrs plui atîfs tes polemichis che si diseve, che al è intervignût tal laboratori fevelant de scriture teatrâl.


text:
Tal 1904 Theodor Gartner (glotolic e ladinist de Universitât di Innsbruck) al fo incaricât dal Ministeri austriac pe Culture di puartâ indenant une part di une ricercje etnomusicologjiche plui slargjade e sistematiche sul cjant popolâr, davuelzude in dutis lis regjons e nazionalitâts dal Imperi asburgjic. Lui si ocupà de part des lenghis ladinis; tant par dî, de part ongjarese de ricercje si ocupà Bela Bartok.
Tal 1914, la ricercje e fo smetude a sec, cuant che la Grande Vuere e segnà in maniere dramatiche la fin di chê imprese; al restà però un corpus di plui di 4200 cjants (tescj e incipit), cun sù par jù 740 trascrizions musicâls. Dopo che al colà l’imperi austroungaric e daspò des vicendis tragjichis che i vignirin daûr, dut il materiâl cjapât sù al le sparniçât e al restà bandonât e dismenteât fin te seconde metât dai agns Novante, cuant che lu tornarin a cjatâ in circostancis tant aventurosis che fortunadis.
Vuê al è tornât ae lûs in gracie di un lavôr specific decenâl, puartât indevant dal Istitût Culturâl Ladin “Majon di Fascegn”.
La part plui rilevante e je dal sigûr chê des vilotis furlanis, cjapadis sù in grant numar tal Gurizan. E si à di pensâ che chel teritori – che in chê volte al jere sot dal Imperi – al è dome une piçule part dal Friûl che al cjantave vilotis.
Une opare che, di là dal interès etnomusicologjic, e à dentri une documentazion straordenarie sul plan linguistic, storic e culturâl. Un esempli de vite musicâl e culturâl dal timp, che al contribuìs ancje a butâ une lûs gnove suntun moment critic pe storie des Vals ladinis, dal Trentin e dal Friûl di Soreli Jevât, che a jerin daûr a viodi a disfâsi l’Imperi austroungaric e a afrontâ lis inciertecis di un mont gnûf.
Dree Venier
SPECIÂL. La racuelte Gardner............
Tal 1904 Theodor Gartner (glotolic e ladinist de Universitât di Innsbruck) al fo incaricât dal Ministeri austriac pe Culture di puartâ indenant une part di une ricercje etnomusicologjiche plui slargjade e sistematiche sul cjant popolâr, davuelzude in dutis lis regjons e nazionalitâts dal Imperi asburgjic. Lui si ocupà de part des lenghis ladinis; tant par dî, de part ongjarese de ricercje si ocupà Bela Bartok.


text:
16 gennaio 2010
Il mestri Dreetôr
Invezit o soi propit content che dopo di un Dree a 'nt rivi un altri: di fat Dree Valcic al è il gnûf diretôr da La Patrie dal Friûl, la storiche riviste mensîl in lenghe furlane, cjapant il puest di Dree Venier.
Inmò grazie al Venier par chel che al à fat e al Valcic par vê acetât di deventâ il gnûf diretôr.
Tal coment us zonti il comunicât stampe.
1 commento:
- Christian Romanini ha detto...
-
Comunicât stampe
Valcic gnûf diretôr da “La Patrie dal Friûl”
Al ven di dî “Di un Dree a di chel altri”: di fat Dree Valcic al è il gnûf diretôr da La Patrie dal Friûl, la storiche riviste mensîl in lenghe furlane, cjapant il puest di Dree Venier.
La presentazion uficiâl e je stade fate a la redazion te prime riunion dal 2010. Prime di saludâ il gnûf direttore, il president de clape di culture “Patrie dal Friûl” pre Roman Michelot al à ringraziât uficialmentri Dree Venier, il diretôr che al veve cjapât in man la riviste subit dopo de muart di pre Antoni Beline. “A Dree Venier il nestri agrât di cûr par vê dât un grant contribût professionâl e uman al nestri gjornâl intun moment une vore delicât, come chel de pierdite di pre Antoni. La sô vore e je stade preziose sedi pe redazion ma ancje pal Friûl” al à marcât pre Roman “Bon lavôr e un grazie ancje a Dree Valcic che al à acetât di cjapâ sù il testimone”.
Andrea Valcic, 60 agns fats in Avost, al à une lungje esperience tal mont dal gjornalisim in Friûl: tra i tancj incarics, si ricuardin chel di diretôr dal “Punto” tai agns '90, la presince a Telefriuli e l'atuâl lavôr al Gazetin. Tal 2008 al à scrit un libri “Ma non vedete nel cielo” (ed. Kappavu) e di cualchi mês al à tacât ancje a firmâ une rubriche fisse propit su “La Patrie dal Friûl”: “L(int) autonomiste”, spazi di coment e riflession sul autonomisim in Friûl.
“Cun entusiasim o aceti cheste gnove sfide: al è un onôr cjapâ la direzion da La Patrie dal Friûl. O ringrazii Dree Venier pal lavôr che al à fat fint cumò parcè che al è rivât a dâ gnove fuarce a chest gjornâl intun moment pardabon delicât: la miôr prove de validitât dal lavôr e je, no dome tes pagjinis de riviste, ma tal biel numar di colaboradôrs, cun tancj zovins, che al à rivât a coivolzi”.
Il prossin numar da “La Patrie dal Friûl” al sarà in edicule cu la metât di Fevrâr e i numars di archivi si puedin cjatâju sul sît www.lapatriedalfriul.org.
- 16/1/10 13:43


text:
01 aprile 2013
Par te, cun te, par jessi plui dongje
O torni sul argoment "provincie sì o provincie no" parcè che plui di cualchidun al sta zuiant sul cjâf dai citadins. Cui che al aferme che scancelant lis provinciis si risolvin ducj i mâi de aministrazion publiche al fâs dome demagogjie di bas nivel. In Sicilie, il president Crocetta al à ubidît a cheste mode "tipicamente italiana" e al à tiradis vie lis provinciis. Ma nissun nol dîs che la alternative proponude a son i consorzis di comuns che in realtât a son altris "provinciis" cun cda e framentazion dal teritori. Secont me i sindics a àn za masse ce fâ a viodi di fâ ben pal lôr comun e al è just che e sedi la int a dâ la responsabilitât di guvier al president de Provincie, elezintlu e domandant a lui di rispuindi des sôs azions.
Alore no si pues menâ il mus pe glace. La Provincie, o ent di mieç, e je une istituzion ricognossude tai ordinaments internazionâi, dulà che tra il comun che al viôt de aministrazion dal paîs e la regjon che si ocupe di legjiferâ a alt nivel, e je la Provincie che e à une funzion aministrative di aree vaste (in Ingletiere e tai Stâts Unîts lis clamin "conteis", in Francie lis clamin "dipartiments", in Gjermanie lis clamin "circondaris"). No si pues pensâ che i nestris sindics a vadin a Triest par ogni piçule robe: la Provincie e covente par jessi plui dongje e al servizi dal citadin, dai nestris paîs. A la Provincie i van trasferidis plui funzions e risorsis, slizerint la Regjon che e varà di fâ leçs e tignî rapuarts interistituzionâi ancje cui stâts dongje. Si varès duncje di scomençâ a pensâ a "mancul regjon e plui provincie", plui dongje ai citadins e duncje plui controlabile. E se o sarai elet in consei provinciâl o sarai a disposizion dai sindics e des aministrazions comunâls par fâ di puartevôs a lis necessitâts dai nestris comuns, fin di subit, in spiete che la riforme dai ents locâi e vadi indevant su la strade che o ai spiegât chi parsore.
Di chei altris ponts che o volarès realizâ, us scrivarai tai prossims dîs, cirint di esponi cussì il program pes Elezions provinciâls 2013 dulà che o soi candidât pal Maf tal colegjo eletorâl n.20 di S.Denêl (comuns di Forgjarie, Maian, Ruvigne e S.Denêl).
Alore no si pues menâ il mus pe glace. La Provincie, o ent di mieç, e je une istituzion ricognossude tai ordinaments internazionâi, dulà che tra il comun che al viôt de aministrazion dal paîs e la regjon che si ocupe di legjiferâ a alt nivel, e je la Provincie che e à une funzion aministrative di aree vaste (in Ingletiere e tai Stâts Unîts lis clamin "conteis", in Francie lis clamin "dipartiments", in Gjermanie lis clamin "circondaris"). No si pues pensâ che i nestris sindics a vadin a Triest par ogni piçule robe: la Provincie e covente par jessi plui dongje e al servizi dal citadin, dai nestris paîs. A la Provincie i van trasferidis plui funzions e risorsis, slizerint la Regjon che e varà di fâ leçs e tignî rapuarts interistituzionâi ancje cui stâts dongje. Si varès duncje di scomençâ a pensâ a "mancul regjon e plui provincie", plui dongje ai citadins e duncje plui controlabile. E se o sarai elet in consei provinciâl o sarai a disposizion dai sindics e des aministrazions comunâls par fâ di puartevôs a lis necessitâts dai nestris comuns, fin di subit, in spiete che la riforme dai ents locâi e vadi indevant su la strade che o ai spiegât chi parsore.
Di chei altris ponts che o volarès realizâ, us scrivarai tai prossims dîs, cirint di esponi cussì il program pes Elezions provinciâls 2013 dulà che o soi candidât pal Maf tal colegjo eletorâl n.20 di S.Denêl (comuns di Forgjarie, Maian, Ruvigne e S.Denêl).
Nessun commento:
Iscriviti a: Commenti sul post (Atom)


text:
✽✽ In maniere periodiche su la sene politiche a saltin fûr moviments di masse critics viers un podê viodût tant che lontan des domandis plui elementârs di democrazie e di partecipazion. A son grups che, partint di protestis di setôr, a slargjin l’orizont di lote fin a contestâ lis istituzions e i lôr rapresentants. Tal passât, il moviment “dai forcjats” al è stât l’esempli plui clâr pe sô difusion a nivel dal mont contadin european. Ma a son stâts ancje “i zirotondins”, “il popul viole” e vuê “lis saradelis” sul front de çampe, i “gjilês zâi” su chel sovranist. Il mont al è plen di colôrs pronts a invadi lis viis cun sprocs e proclamis. A tirin dongje consens parcè che il pont di roture tra citadins e Stât al è rivât a nivei alts di tension.
✽✽ Culì, però, no si ponte a un saç di sociologjie, ma a cirî di capî trope influence che a puedin esercitâ su la politiche autonomiste in Friûl. Dal pont di viste eletorâl, no somein cambiâ tant. La nestre atenzion duncje e varès di jessi destinade a un fenomen diviers, ven a stâi a cuant che a son i zovins a lâ in place. Chi o vin di stâ atents a ce che al sucêt, sedi parcè che i protagoniscj a rapresentin il futûr, sedi parcè che a son moviments mondiâi.
✽✽ Par cierts aspiets, propit in chest e je la lôr “pericolositât”, parcè che al esist il pericul concret che si scanceli ogni carateristiche teritoriâl des rivendicazions. A’ndi esist ancje un altri, ideologjic e politic, cun efiets za sperimentâts tal passât cu la esistence contemporanie de contestazion dai students dal ’68 e la nassite dal Moviment Friûl, fuarcis che no àn mai rivât a cjatâ une sintesi intal interès de Patrie. Fenomen che invezit si è realizât in Catalogne, intai Paîs Bascs, in Irlande e in Sardegne.
✽✽ Di zovins si inamorisi cun facilitât di ce che al somee che al puedi slargjâ la cognossince, scjampant di chei che a parin impediments provinciâi, visions vecjis e retorichis de storie e de vite. In chel sintîsi “citadins dal mont” al torne a emerzi l’incjant dal globalisim, cussì simil a un arbul cun lidrîs pôc profondis, destinât a secjâsi di corse, cence dâ pomis. ❚


text:
Al sglavine
Al sglavine.
Come di picinin, mi pâr che i neteveris
si corin daûr:
un che al fâs i dispiets e chel altri che si suste.
si corin daûr:
un che al fâs i dispiets e chel altri che si suste.
Adalt, grîs sore grîs,
Il lamarin de machine al sune ben,
braurìn, intonât.
Jo, mieç crot, mi fermi a Teôr,
A bevi intune aghe di risultive,
Sot une glicine, cence distudâ la radio.
Choke al poche fuartissim,
Un nît di grispis al salte fûr di un barcon, curiôs,
Si saludìn.
Tai dincj che i mancjin,
Dutis lis notis che no ai.


text:
Lis miors produzions discografichis in lenghe furlane
Na manifestazion tl Friul che podessa ence ester d'interes per i ladins dles Dolomites - L program pňn vedei sot www.musicologi.org
Sabide e domenie, ai 8 e 9 di novembar, si davuelzarŕ li da l'auditorium "G. De Cesare" di Remanzacco/Remanzâs (dongje Udin) la seconde edizion di Notis su notis, la cunvigne regjonal dai musicisc' e dai operadôrs dal setôr musiche, realizât da l'Associazion Musicolics in colaborazion cun la Patrie dal Friűl e cun il jutori de Province di Udin. L'edizion 2003 di "Notis su Notis" si insede ancje te premiazion dal "Premi Tôr" che il Comun di Remanzâs di agns in ca al inmanee par prudelâ lis miôr produzions discografichis di musiche in lenghe furlane. Il conciert di premiazion si davuelzarŕ li dal Auditorium "De Cesare" Sabide ai 8 di Novembar aes 8.45 sot sere. "Notis su Notis" e je par prionte (a d'enjonta) un lűc e un moment di dibatiment che si davuelzarŕ par grops di lavôr tematics, frontant une schirie di cuistions su la musiche in dě di vuę:
- l'educazion musicâl tant che "rimiedi" ae musiche di marcjât;
- la funzion de stampe, de radio, de television, di internet pal orientament dai guscj musicâi dal public (grop dedicât ai gjornalisj e ai operatôrs de comunicazion);
- la funzion dai piçui grops musicâi e l'interčs des Instituzions pai midiesims;
- l'origjinalitât e la specificitât de musiche in Friűl.
A "Notis su Notis" a saran presints i rapresentants des plui impuartantis realtâts musicâls de Regjon, e a saran invidâts i rapresentans des Instituzions regjonâls e locâls ch'a an l'assum di promovi la culture e la produzion musicâl. E je ancje previodude la presince di ospits innomenâts.
Vie pe manifestazion si davuelzarŕ une "Fiere-marcjât", organizade de clape "Musicologi", li che si podarŕ comprâ i miôr CD de produzion musicâl dal Friűl-V.J.. Ducj i artiscj e i musiciscj presints a podaran vendi e distribuî i lôr lavôrs vie pe zornade.
Par informazions:
Associazion Musicologi: notis@musicologi.com - www.musicologi.com
la Patrie dal Friűl: patrie@friul.net - tel. 0432-981411


text:
Nina in chȇ matine no rivave a jevȃsi e si messedave tal jet come se une fuarce le blocàs, ma e jere dome la sȏ agjitazion che no le lassave di cuant che e veve cjapȃt chȇ letare che e veve subit platȃde in fonts dal cassetin dal armaron de cjamare e no veve vȗt ancjemò il coragjo di leile.
Cussì cjapade di chei pinsȋrs e veve sierȃt la puarte cu la clȃf e si veve decidȗt a lei chȇ letare:
Cjare Nina, o miȏr mame,
no varès mai pensȃt di clamȃti cussì, parcè che par me tu sȇs stade simpri mȇ sȗr e cumò a disevot agns o ai scuviert la veretȃt leint cheste letare che ti mandi che ti à scrit tȏ mari prin di murȋ e che mi veve preȃt di leile ancje jo dopo la sȏ muart. Jo le ai vaiude tant come une mari speciȃl , e je lade lassant la sȏ olme cui siei odȏrs, colȏrs e savȏrs e i siei voi simpri lusints e lis sȏs peraulis che mi mancjin tant.
Nina e veve let chel preambul e cu lis mans che i tremavin e il cȗr che i bateve fuart tal pet e veve scomençȃt a lei la letare di sȏ mari:
Nina mȇ,
a son passȃts disevot agns di cuant che Lena e je jentrade te nestre vite e te nestre famee, o vevi cirȗt tantis voltis di scriviti ma lu rimandavi simpri fin cuant che no ai vȗt plui timp. Ogni dì ti ai pensȃt e o volevi fevelȃti di jȇ par che tu le cognossesis miȏr e no jessi cussì impreparade a ricevile cuant che jo no fos stade plui ca. Tai prins timps o jeri ancje inrabiade cun te che tu jeris partide cussì e tu le vevis bandonade parcè che tu disevis di no jessi pronte a fȃ la mari
e di fat a sedis agns tu jeris pȏc plui che frute. Jo no sai se soi stade brave a stȃi vicin spietant che tu tornassis. Cuant che le viodevi malcontente mi cruziavi pensant che forsit e veve sintȗt chel distac e jo no rivavi a colmȃ chel vueit.
Jo o crȏt che no si puès confrontȃ la maternitȃt biologjiche cun chȇ afetive, a son diferentis ma une vore bielis e fuartis dutis dȏs. Jȇ tai prins mȇs, cuant che e scomençave a dȋ lis primis peraulis, mi clamave continuamentri “ mame” e jo le ai lassade continuȃ a fȃlu simpri. E veve bisugne di dȋlu come dal aiar che e respirave. Cun jȇ mi soi sintude mari ancjemò di plui pe responsabilitȃt di dovȇ cressile al puest to.Ma l’amȏr al fȃs miracui, cumò che e je aromai une fantate o soi contente di ce che e je deventade, une zovine tant di sest, biele dentri e fȗr, legre, sincire e inteligjente. O crȏt che di miȏr no podeve jessi e i auguri di vȇ dut il ben che e merite. Cumò che o dȇf lȃ vie che e je rivade la mȇ ore, al è rivȃt il moment che tu cjapis il puest che ti spiete, nol sarà dut facil di prin, ma o soi sigure che Lena e rivarà a cognossi la sȏ vere mari e a vȇ il puest che i spiete tal sȏ cȗr.
Nina e veve sierȃt i voi intant che lis lagrimis i corevin jù pe muse e i pareve che jȇ e fos li vicin che le confuartàs e in chel moment i mancjave tant.
E jere une frute di sedis agns cuant che e veve cognossȗt Nando.
Une relazion che purtrop un destin tragjic e veve soncjȃt tal nassi cuant che Nando al jere restât vitime di un incident sul lavôr, una muart assurde e incomprensibil par Nina. Nando i veve fat il don di une vite come olme di chel prin amȏr cussì zovin, ma Nina no jere pronte a frontȃ dut chest, il dolȏr al jere stȃt masse fuart di superȃ e no i pareve juste chȇ nassite rivade cuant che Nando le veve za lassade par simpri.
La frutine e veve pȏcs mȇs cuant che Nina le veve bandonade. E veve lassȃt un biliet a sȏ mari là che i diseve che e doveve partȋ, che no si sintive pronte a fȃ la mari, no si veve fat viodi par agns, e veve cuasi volȗt dismenteȃ il so passȃt, si veve costruît une gnove vite lontan dal paȋs di montagne là che e jere nassude e cressude.
Nina e spietave cul cȗr in man di viodile, cumò che si veve liberȃt di chel pȇs che e veve su la cussience, i pareve di rinassi.
Ameti finalmentri la veretȃt al jere stȃt un grant sfuarç ancje se la prove dal cambiament e doveve jessi dome cul vivi te veretȃt e Nina e saveve che cumò e doveve frontȃ dut chest cun onestȃt e coragjo di front di ducj e di front dal mont.
No bastave duncje dimostrȃ di amȃ veramentri chȇ fie che e veve platȃt par tant timp, ma e doveve ancje jessi acetade di ducj te sô gnove famee. Nina e saveve che dome l’amȏr familiȃr al rive a superȃ ducj i ostacui e lis dificoltȃts e al è il plui condurant ancje se nol è simpri manifestȃt ma al è impuartant che al sedi costant e vȇr.
di Egle Taverna
#1258


text:
Marie Goretti01 di Zenâr 2006
Cuant che o ai cjatât tal messâl il non di Marie Goretti, mi à parût di tornâ indaûr di secui. Ma cheste fantaçute di dodis agns, nassude a Corinaldo di Ancone, trasferide a Ferriere di Conca, Latine, cu la sô famee cjamade di lavôr e di miserie, che e preferis pierdi la vite ma no la virtût e e mûr a Nettuno ai 6 di lui dal 1902 perdonant al so sassin, ese propit chê Marie Goretti che dutis lis sezions di Azion Catoliche le vevin come protetore e spieli, dutune cun Domeni Savio pai fruts? Là ese lade a finî dute chê eopee, cuntun esercit, anzit une falange di volontaris pronts a rinunciâ a ogni tentazion, seduzion e ocasion par salvâ chê castitât che ducj felevave e che nô no savevin nancje ce robe ch’e jere? Ma pardabon si tratavie di une forme educative positive, juste, liberadorie, o no jerie invezit une ideologjie fanatiche, une fobie stupide e periculose, che e invelegnave la nestre infanzie e e inturgulave il nestri cîl seren?
La storie gloriose e tragjiche di cheste frute le contavin in ogni ocasion drete e stuarte e ducj si saveve che il pari al jere muart tai palûts, che la mari Sunte si jere cjatade cuntune geade di mularie e che Marie, ancjemò te etât dai zûcs, e veve scugnût fâ di femine di cjase e di mari dai canais plui piçui. E si contave di chê altre famee, tacade cu la lôr. Di chel zovin, Alessandro Serenelli, restât cence mari, ch’al veve pierdût il cjâf par jê e le tignive di voli, biel che la passion, ta chês zornadis infogadis e eternis, e covave simpri plui prepotente. A un cert pont si jere fat fuart e le veve brincade ma jê i veve dit ch’al jere pecjât e lui, par pôre di jessi pandût, le veve curtissade e ridusude in fin di vite. E Marie, te sô lungje angonie, i veve perdonât, murint di sante e puartant une spere di cîl su la palût, come ch’al diseve un film in blanc e neri mâl fat e plen di retoriche. Po l’evoluzion in positîf de tragjedie. Alessandro Serenelli, dopo di vê passât 28 agns di preson, al va a domandâi il perdon a la gnagne Sunte e si ritire in convent, a espiâ par une vite la matetât di un moment. Al sarà presint ancje lui, la sere dai 24 di jugn dal 1950, tai sflandôrs dal An sant, in place san Pieri a la canonizazion di cheste stele sflandorose impiade sul cîl fumul de zoventût, esponude a ducj i pericui, sore dut a chei dal cuarp. Un event epocâl, une fole mai viodude, une esaltazion uniche dai valôrs cristians e de purece.
A distance di mieç secul, dut chest nus semee lontan e strani. Di fat la devozion par Marie Goretti e je calade e lade sparint. La sielte di une coerence cussì radicâl e va siguramentri rispietade e il perdon al propi carnefiç al è un at di santitât splendide. Si trate, magari cussì no, di une situazion ripetude in ogni secul e in ogni continent. No vino vût, za cualchi an, il câs dolorôs di Désirée Piovanelli? Si domandisi però trop che al à pesât e condizionât l’ambient antropologjic e culturâl. Di une bande e di chê altre. Grande pôre e à di jessi stade tant in Marie che tal zovin Alessandro, solitari e sierât. Plui che violent, al jere imbranât. Plui che sporcacjon, al leve cirint afiet e nol jere bon di domandâlu parcè che nissun no i al veve insegnât. Se al ves frenade la sô brame e smolade la sô inibizion, al varès podût scomençâ un rapuart che ju varès menâts a meti sù famee e une grande famee. Viodi, in chel curtilon di campagne, un om e une femine contornâts di fruts, a frontâ insieme la fadie e la gjonde, varessial forsit dade mancul glorie al Signôr? Si scuegnial propit simpri e dome murî par onorâ il Diu de vite? Dutis strambetâts che mi vegnin tal cjâf in chescj dîs di caligo.


text:
Il servizi al pues miorâ tacant a rigjavâ ùun spazi stabil pes trasmissions televisivis in lenghe furlane sul canâl Rai 3 bis
Se la Regjon e rivarà adore a fâi capî al Stât che la lenghe furlane e je fondamentâl par dâi vôs a une part dai siei citadins (po dopo, ducj libars, un al pues ancje decidi di doprâ il latin), o podarìn infin rivâ ae firme di une Convenzion pardabon rispietose des normis e dignitose pal furlan.
O vin duncje cirût di capî miôr cuale che e podarès jessi la situazion pal avignî cul diretôr de ARLeF – Agjenzie Regjonâl pe Lenghe Furlane, William Cisilino.
__
La mancjance di trasmissions televisivis in lenghe furlane e trusse cuintri chês altris realtâts de radiotelevision taliane, indulà che la programazion e je sigurade dal Stât, cun risultâts ancje impuartants, tant che chei de Rai dal Trentin – Sudtirôl, che e trasmet in trê lenghis: talian, todesc (5.300 oris di radio e 760 di television) e ladin (352 oris pe radio e 100 pe television).
«Chel al sarès l’esempli di pontâ, ancje se al è un câs particolâr, stant che la Regjon e la Provincie stesse si fasin part ative, zontant une cuote al finanziament statâl. Ca di nô si podarès fâ la stesse operazion, ma bisugne prime fâsi valê e otignî ce che nus spiete di dirit. Al è clâr che cuant che une minorance e je difindude ancje di un Stât, come che al è sucedût par chê slovene in Friûl-Vignesie Julie o par chê todescje a Bolzan, al è plui facil vê risultâts. Dut câs, al va dit che chestis realtâts a àn savût lotâ tai agns pai lôr dirits, intant che la situazion ca di nô e je simpri restade pluitost flape. Se cumò o vin dome 90 oris di trasmissions radio, al vûl dî che no si à scombatût avonde».
__
Bisugne ancje dî che nol è facil fâsi sintî, cuant che la sede principâl e je a Triest e duncje lontane dai interès dai furlans.
«Di fat, se si rivarà a otignî lis trasmissions televisivis in lenghe furlane, e vignarà rinfuarçade ancje la sede di Udin, cun tecnologjiis
plui modernis e cun personâl di pueste par garantî il servizi. Cussì, in plui de tutele linguistiche, si varà ancje un potenziament des trasmissions par talian. Lis dôs cuistions a son peadis la une cun chê altre: se no si tire sù il furlan, ancje i studis udinês a continuaran a pierdi fuarce, cuntun ridimensionament radicâl, come in chês altris sedis periferichis talianis».
__
Cemût podaressial miorâ il servizi?
«Intant, rigjavant un spazi stabil pes trasmissions televisivis in lenghe furlane sul canâl Rai 3 bis, di maniere di creâ continuitât e di vê un pont di riferiment pai utents. In chest contignidôr, si podarès tornâ a meti in onde i programs realizâts in passât e ancje i prodots audiovisîfs di cualitât. Po dopo, a van pensadis trasmissions gnovis pai fruts, cun cartons e programs di intratigniment. Par chel che al inten la radio, invezit, bisugne slargjâ la ufierte, metint in onde, dongje dai programs di atualitât, ancje notiziaris radiofonics, radiodramis e trasmissions peadis ae produzion teatrâl, musicâl e culturâl. Dome cussì si pues ricognossi il status de nestre lenghe, che e pues jessi doprade sedi te cuotidianitât, sedi tes espressions artistichis, cuntun nivel une vore alt e fin». ❚
di Serena Fogolini


text:
Lenghe Furlane
GDB TF - grant dizionari bilengāl talian-furlan
DOF - dizionari ortografic furlan in linie
COF - coretōr ortografic furlan in linie
CFL 2000 - Centri Friūl Lenghe 2000
OF - Cooperative di Informazion Furlane
Comitāt 482 - comitāt pai dirits linguistics dai furlans
Internazionalitari - minorancis nazionāls de Europe
RTR - Radio Television Svuizare Rumance
Lia Rumantscha - associazion pe promozion de lenghe rumance
Lenghe Ladine
Noeles - informazion ladine in line
SPELL - ufici di planificazion linguistiche ladine
La Usc di Ladins - setemanāl in lenghe ladine
Radio Gardena - radio in lenghe ladine
Lenghe Bretone
Diwan - scuelis in lenghe bretone
Ofis ar Brezhoneg - Ufici pe lenghe bretone
Lenghe Galiziane
A Mesa.. - Associazion pai dirits linguistics
Secretarķa.. - segretarie dal guvier galizian pe politiche linguistiche
Vieiros - Cuotidian informatic in lenghe galiziane
Lenghe Catalane
Tv Catalunya - Television Catalane
Avui - cuotidian in lenghe catalane
Vila Web - cuotidian catalan in linie
Termcat - centri terminologjic catalan
Lenghe Ocitane
Calandretas - scuelis bilengāls ocitan-francźs
Occitans - gnovis de Ocitanie
La Porta d'Oc - portāl su la lenghe ocitane
Lenghe Galese
Bwrdd yr iaith Gymraeg - ufici pe lenghe galese
Lenghe Gaeliche Irlandese
Gaelport - portāl de lenghe gaeliche irlandese
Gaeilge.ie - ufici pe lenghe gaeliche irlandese
Lenghe Gaeliche Scozese
My Gaelic - portāl su la lenghe gaeliche scozese
Bord Na Gaidhlig - ufici pe lenghe gaeliche scozese
BBC Alba - Radiotelevison publiche par gaelic scozźs
Lenghe Sarde
Tempus nostru - informazion in lenghe sarde
Diariu Limba - informazion in lenghe sarde
Europe
EBLUL - ufici european pes lenghis mancul pandudis
Euromosaic - rapuart su lis minorancis linguistichis inte U.E.
Mercator Education - centri di ricercje su lis minorancis inte U.E.
Eurolang - gnovis su lis minorancis inte U.E.
Dizionari ortografic Furlan. Plui di 38.000 lemis dal talian al furlan e dal furlan al talian. Grafie uficiāl e lenghe furlane di riferiment. Comprilu ca di noaltris!
Cors di grafie furlane. Une formulazion clare e sintetiche des regulis di grafie uficiāl de lenghe furlane, cun esercizis e soluzions e un cd par i detāts. Comprilu ca di noaltris!
email: info@serling.org
tel. / fax : +39 0432 649131
p.i. 02203350307


text:
Servizis: traduzion automatiche
Dal 2003 la Serling e lavore al progjet di traduzion automatiche Jude. Dopo che i programs Jude 1 e Jude 2 a son stāts doprāts dome pe ativitāt de Serling, il program Jude 3, presentāt al public ae fin dal 2009, al č a disposizion di ducj te version in linie.
Fās une prove cence spese (fin a 500 peraulis) e se tu sźs sodisfat vierē un cont a paiament ( 0,017 par peraule + IVZ/IVA).
Se tu ās za un cont regjistrāt, alore jentre ca.
Par vź ancjemņ informazions su Jude, lei chi
Dizionari ortografic Furlan. Plui di 38.000 lemis dal talian al furlan e dal furlan al talian. Grafie uficiāl e lenghe furlane di riferiment. Comprilu ca di noaltris!
Cors di grafie furlane. Une formulazion clare e sintetiche des regulis di grafie uficiāl de lenghe furlane, cun esercizis e soluzions e un cd par i detāts. Comprilu ca di noaltris!
email: info@serling.org
tel. / fax : +39 0432 649131
p.i. 02203350307


text:
Pre Antoni Beline (cognossût a Vençon ancje come pre Pieri Massangat) al nas ai 11 di Fevrâr dal 1941. Ai 23 di Avrîl dal 2007 al mûr su la place di Visepente, in comun di Basilian.
Pai 5 agns de sô muart, La Patrie dal Friûl, Glesie Furlane e VideoTeleCarnia a vuelin memoreâlu cuntun Dvd che al è la videointerviste di presentazion dal so libri che al à fat plui scjas: “La fabriche dai predis”.
I letôrs de Patrie a podaran vêlu domandantlu a La Patrie dal Friûl o par email a info@lapatriedalfriul.org o par letare a La Patrie dal Friûl, Basilio Brollo, 6 33013 Glemone (Udin) TEL. 348-7790526 FAX 0432 891941, fasint une ufierte midiant bonific: IBAN n. IT32 V063 4063 8801 0000 0001 208 li de Casse di Sparagn dal Friûl-VJ – Sede di Glemone (UD) e alegant la ricevude relative. ■
Redazion
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +
Gnovis / Gnûf libri di Diego Navarria pe La Patrie dal Friûl, “Patriarcjis tal cûr de Europe”Redazion
Joibe ai 13 di Otubar aes 6 sore sere (18:00) te Librarie Tarantola di Vie Vittorio Veneto 20 a Udin al è stât presentât il libri “Patriarcjis tal cûr de Europe”. Contis curtis e curiosis che a piturin cun snait lis figuris plui simbolichis de autonomie e de identitât de Patrie dal Friûl: i patriarcjis […] lei di plui +


text:
Omêr
Cul non Omêr (grêc Ὅunpoς, Hómērosle) la tradizion e clame il autôr de Iliade e de Odissee. Si pense che al sedi vivût intal secul VIII p.d.C.. La biografie e je pôc clare tant je vere che ben siet citâts a vuelin che al sedi nassût li di lôr, la plui part a son inte Asie minôr. Dut câs la Iliade e je scrite in dialet ionic, dimostrazion dal fat che al ven di che part di mont, de coloniis ionichis de cueste anatoliche. Secont Erodot la date de nassite di Omêr e je ator tra il 1194 e il 1184 p.d.C., pôc dopo la vuere di Troie, ma nol è sigûr.
La “Odissee” di Omêr e je stade voltade par furlan di Alessandro Carrozzo e Pierluigi Visintin intal 2007.


text:
24 di Novembar
Il 24 di Novembar e je la 328° zornade dal Calendari Gregorian, (la 329° se l'an al è bisest). A mancjin 37 zornadis pe fin dal an.
Acjadiments[cambie | modifiche il codiç]
In Friûl[cambie | modifiche il codiç]
Vie pal mont[cambie | modifiche il codiç]
- 1859 - Charles Darwin al publiche il so famôs libri On the Origin of the species dulà che al spieghe la teorie de evoluzion.
- 1963 - Lee Harvey Oswald, sospetât di jessi il sassin dal president merecan John F. Kennedy al ven copât in un atentât a Dallas.
- 1976 - Un taramot in Turchie al fâs 60.000 muarts
- 2004 Il guvier irlandês al domande che il Gaelic al deventedi lenghe uficiâl de Union Europeane
Nassûts vuê[cambie | modifiche il codiç]
- 1632 - Baruch Spinoza, filosof olandês († 1677)
- 1826 - Carlo Collodi, scritôr talian († 1890)
- 1954 - Emir Kusturica, regjist jugoslâf
Muarts vuê[cambie | modifiche il codiç]
- 1991 Freddie Mercury, cjantant inglês de clape dai "Queen" (n. 1946)


text:
E je di vecje date la pratiche de residence di artist, almancul a partî de epoche baroche, cuant che compositôrs, libretiscj, musiciscj e cjantants, si cjatavin ducj insiemi intune determinade localitât par lavorâ suntune opare e daspò presentâle intal stes lûc. Il tiermin duncje si riferìs a une prassi che e consist tal fat che un ent, un teatri, une organizazion, sedi publiche o privade, a ospitin un o plui artiscj par permetiur di creâ alc che al vignarà dopo mostrât ae comunitât. Un discors che al lee il fâ artistic cu la partecipazion de int, che al met adun creadôrs, tant che pitôrs, atôrs, musiciscj, performers in gjenar, cu la int che e podarà gjoldi no dome de opere, ma ancje dai moments de sô creazion. Une realtât cussì in Friûl, oltri al progjet L’Insiùm che al è un laboratori permanent, si pues cjatâ di Istât intal festival Stazion di Topolò e ancje in Primevere intal East Village Artist Residency a Manzan. ❚✒ A.S.
Interviste / «Provait a recitâ, che us dispatusse ancje pe comunicazion di ogni dì»Dree Venier
Interviste cun Luca Pagot, atôr amatoriâl di Sclaunic. Cuatri peraulis su la sô esperience e su la situazion dal teatri amatoriâl par furlan A pene tacât l’Istât, mi àn invidât a un spetacul di teatri amatoriâl a Sclaunic. La compagnie e je chê de La Pipinate. Il lûc, il curtîl di une aziende agricule in […] lei di plui +
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +


text:
13 luglio 2009
Fieste dai Scampanotadôrs
L'apontament al è a buinore pe visite vuidade a la Polse di Cougnes e po dopo lis iniziativis a continuin cu la messe e la fieste par dute la zornade.
Un grazie a Michele di Maian che mi à fat cognossi cheste biele realtât furlane (fracait chi par lâ tal lôr sît internet)!
3 commenti:
- Galliano ha detto...
-
Mandi Christian,
O ai sintût che tu mi regalavis alc imaterial al sintì scampanotà lis cjampanis di Zui.
O soi tornât a sei frut tal mio paîs Tresesin, cuant che la sabide sot sere si sintive i scampanotaments locâi e dai paîs vicins. Mil graziis,
Galliano
- 13/7/09 16:12
- Christian Romanini ha detto...
-
Mandi Galliano
o soi content ma o vin di dî grazie ai Scampanotadôrs! =)
- 13/7/09 22:17
-
- Questo commento è stato eliminato dall'autore.
- 14/7/09 12:23


text:
✽✽ Al è un virus pericolôs ator pe Europe, ancjetant mortâl dal Covid 19, che al colpìs la essence stesse dal pinsîr europeist, o almancul chel che, tant che autonomiscj, o fasìn riferiment: une union di popui e no di stâts. Concet che in bocje ai catalans, ai bascs, ai scozês, ai furlans, ai sarts, in sumis a ducj chei popui che a componin la grande famee des minorancis nazionâls, al sune tant che volontât assolude di partecipâ ae costruzion di une realtât democratiche, fondade sul rispiet des diversitâts e su la volontât di progrès de popolazions, in non de solidarietât e dal ben comun.
✽✽ Bielis peraulis, a disaran in tancj, ma la realtât dopo e je ben divierse, cemût che o vin podût verificâ inte stesse emergjence sanitarie dulà che par un pieç a àn comandât i egoisims des singulis capitâls e dulà che a dut vuê a restin compuartaments che no àn nuie a ce fâ cul spirt di aiût mutuâl.
✽✽ Atenzion però ce ancje altris a doprin il tiermin “Europe dai popui” par increditâsi tant che difensôrs dai interès popolârs cuintri des oligarchiis dai governants, dal strapodê des bancjis e de finance, ancje se dopo, une volte lâts al podê, si compuartin tant che chei che prime a contrastavin. Dispès piês, par ce che al tocje il rispiet des regulis de democrazie stesse. Al è just definîju sovraniscj no parcè che si pandin tant che difensôrs dal popul sovran, ma parcè che si compuartin tant che regnants assolutiscj e cuintri di lôr e vâl dome che la leç de Bastilie.
✽✽ Che dopo, specie chei nostrans, ae prove dai fats a son ancje cunins. Cjapait par esempli in Regjon il president Fedriga. Di là di berghelâ cuintri il guvier, ma dome cumò che la Leghe lu à pierdût pes cjastronadis di Salvini, al sta ben atent a no meti in vore ats concrets che a puedin meti in moviment la autonomie regjonâl.
✽✽ Stant che al è aromai un politicant consumât al sa che, se al volès, cu la maiorance che si cjate fûr a Triest, al sarès in stât di movisi in maniere contrarie a Rome in tancj setôrs, chei che za il nestri statût di specialitât al previôt e al permet. In cualchi câs si larès al scuintri cul Stât, finalmentri la Comission paritetiche e podarès discuti su lis sieltis e no poltronâ beade in cualchi palaç trasteverin. Cussì si môf un partît, un leader che al crôt pardabon ae autonomie de sô tiere.
✽✽ Ma, just, di ce tiere fevelìno al veronês Fedriga, tant plui sensibil al incjant dal coregjonâl Zaia che al riclam di Toni di Cerneglons o di Marie di Vasinis? Ce nons barbars!
✽✽ E dopo, met il câs che la diestre e torni al comant, no varà mighe di lassâ une patate bolinte tra lis mans di un guvier amì! E se po al fasès ancje lui part di chel stes, cemût salvâ il lat e la cite? Miôr duncje zigâ “autonomie”, e pandisi tant che paladin di chê, ma intant continuâ a movisi fasint i interès des grandis aziendis, des confraternitis de energjie, de italianitât e dai sacris confins; tante retoriche e sieltis che no fasin ciert i interès de Regjon, e soredut no dal Friûl.
Dut câs, al è in buine compagnie: ae classe dirigjente furlane i va ben un om bessôl al comant, al baste che nol comandi e che nol ledi cuintri i siei interès di buteghe.
Basse manoalance, altri che autonomie. ❚
Dree Valcic


text:
Casapound Italia
«Prime di dut fermâ la invasion dai imigrâts»
Luca Minestrelli, 32 agns, dipendent des Feroviis statâls, di origjin cjargnele, al è il responsabil provinciâl di Casapound. Al è candidât par Casapound Italia.
1. «Fevelâ cumò di capitâl dal Friûl cuant che o sin in presince di une invasion di imigrâts mi pâr che no sedi il timp. Prin di dut, o vin di impedî cheste invasion. Dit chest, nô o sin convints che Udin al è il cûr di cheste provincie e o vin la massime considerazion de lenghe, dal teatri furlan, ma ancje dai prodots tipics de nestre tiere e dal turisim che si pues svilupâ in gracie dal sflandôr dal nestri teritori».
2. «O crodìn cussì tant intun rapuart rinovât di Udin cul sô teritori dal dulintor che tra i ponts dal nestri program al è chel di meti sù un bus navete che al consinti facii colegaments. Un servizi che o crodìn che al podarès judâ ancje a rilançâ il centri storic, metût in crisi ancje de politiche de Zonte di Furio Honsell».
3. «Udin e je stade dismenteade, cussì come la Cjargne, che a àn di jessi di gnûf riconsideradis. Un dai aspiets che a àn di jessi potenziâts al è chel dal turisim, par vie che o vin cetantis risorsis agroalimentârs che a àn di jessi ben valorizadis come la citât di Udin».
4. «La lenghe e la culture furlanis a àn di jessi tramandadis di pari in fi. Dut câs, tal nestri program nô o pensìn a spazis di pueste ator pe citât dulà valorizâ la lenghe e ancje pandi ce che di artistic si prodûs in cont de culture furlane. Il prin probleme, cumò, però, al è di fermâ la invasion, se no al è pôc ce fevelâ di lenghe e di culture furlanis».
5. «Al prin puest e je la sigurece: aumentâ la presince de polizie inte stazion dai trens e in altris bandis delicadis de citât; fâ une ordenance dal sindic par mandâ vie ducj i iregolârs che a fasin dams; no permeti di stâ tai zardis publics. Po tocje invistî par meti in ordin lis stradis e bisugne rilançâ il centri storic. In chest câs, o pensìn ae cedolâr al 15% ancje pai fits comerciâi».
di Antonella Lanfrit


text:
La sucession e je il strument che al permet ai erêts dal defont (il “de cuius”) di sotentrâ a di chel inte disponibilitât di ce che al à possedût in vite.
La date dal decès e je la date di “viertidure de sucession”, o sedi il trasferiment dai bens (imobils e/o mobii) dal defont ai erêts.
La declarazion di sucession e va presentade dentri di un an de date di viertidure.
Par une compilazion corete i erêts a àn di:
– racuei la documentazion su ducj i bens (atîf ereditari) li che il “de cuius” al veve un dirit reâl (proprietât, usufrut, e v.i.), sedi imobils (fabricâts e terens) che mobii (conts corints, fonts, librets, azions, zoiis, e v.i.);
– documentâ ancje i debits dal defont (passîf ereditari);
– costruî l’“arbul gjenealogjic” dal “de cuius”par identificâ i erêts legjitims su la base dal grât di parintât (si pues rivâ fin al sest grât di parintât), che di là di chel i bens a vegnin destinâts al Stât.
E va verificade la presince di un testament che al disponi volontâts particolârs dal “de cuius”.
Il testament al pues jessi olograf (scrit di propri pugn) o public (scrit in presince di un nodâr e di doi testemonis che no sedin parincj).
In ducj i doi i câs, il testament par jessi bon al va fat publicâ di un nodâr de bande dai erêts e zontât ae declarazion di sucession.
Un erêt al pues decidi in libertât se acetâ une ereditât o se rinunziâ. La rinunzie e va fate li di un nodâr o dal cancelîr dal Tribunâl dal lûc dulà che e je vierte la sucession.
La acetazion de ereditât e pues jessi manifestade invezit in forme “esprimude”, “cidine” o “cun benefici di inventari”.
La acetazion esprimude e pues jessi contignude intun document (declarazion) o ancje dome definintsi “erêt” intai ats aministratîfs come la declarazion di sucession. La acetazion no pues jessi sometude a cundizion o jessi parziâl. Se le manifesti, e sarà par simpri e no si podarà rinunziâ.
La acetazion cidine e je cuant che il sogjet al compìs un at che al presupon par necessitât la volontât di acetâ (par esempli dâ procure a un tierç pe vendite di un ben ereditari).
La acetazion cun benefici di inventari e manten separât il patrimoni dal defont dal patrimoni dal erêt, che duncje al rispuindarà dai debits dal defont dome intai limits dal atîf ereditari. Chest gjenar di acetazion e je obligatorie cuant che l’erêt al è un minôr o un interdet (e je dibisugne di une autorizazion a pueste dal Judiç tutelâr).
A son esentâts de presentazion de declarazion di sucession il coniugât, i fîs, i gjenitôrs e chei altris parincj in linie drete cuant che l’as ereditari nol passe € 25.823,00 e nol cjape dentri bens imobii.
La impueste di sucession e previôt trê alicuotis (e sfrancjaments relatîfs) daûr i grâts di parintât dai erêts:
• coniugât e parincj in linie drete (par esempli fîs, gjenitôrs): 4%, sfrancjament fin a un milion di euros di valôr de ereditât;
• fradis e sûrs, 6%, cun sfrancjament di 100 mil euros;
• altris parincj fin al cuart grât, afins in linie drete (missêrs), afins in linie colaterâl (cugnâts) fin al tierç grât: 6% cence sfrancjament;
• ducj chei altris sogjets, 8% cence sfrancjament.
La sucession di bens imobii (fabricâts e terens) e je dut câs subiete aes impuestis ipotecarie e catasticâl. ❚
✒ Marianninna Rocco, Responsabile Fiscâl CAF CISL Udin
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +
Gnovis / Gnûf libri di Diego Navarria pe La Patrie dal Friûl, “Patriarcjis tal cûr de Europe”Redazion
Joibe ai 13 di Otubar aes 6 sore sere (18:00) te Librarie Tarantola di Vie Vittorio Veneto 20 a Udin al è stât presentât il libri “Patriarcjis tal cûr de Europe”. Contis curtis e curiosis che a piturin cun snait lis figuris plui simbolichis de autonomie e de identitât de Patrie dal Friûl: i patriarcjis […] lei di plui +


text:
La vite des lenghis minoritariis tal stât talian e je simpri stade dure: la declarazion «L’Italia è fatta, adesso bisogna fare gli italiani» e je passade prin di dut pe unificazion linguistiche sfuarçade. Ancje se cence nissune leç statâl di improibizion specifiche des lenghis minoritariis e dai dialets (al massim, tai timps dal fassisim e jere une proibizion di doprâlis tes scritis publichis) sot dal Ream di Italie la planificazion e jere clare: sostituzion linguistiche par imponi il talian uficiâl tal puest de «malerba dialettale» e ancjemò di plui des lenghis che no fasevin nancje part dal sisteme talian e che di chel moment a àn tacât a jessi minorizadis.
RICJECE TRADIDE_ La planificazion e varès podût jessi une altre: mantignî la ricjece linguistiche de Italie e zontâ dongje il talian uficiâl, come riferiment comun, cence scancelâ il rest, ma i ideâi nazionaliscj e risorzimentâi a àn puartât par fuarce a sielzi la strade plui estreme e mancul rispietose des diferencis: no fevelâ talian al è deventât une umiliazion, un simbul di ignorance, un difiet di no passâ ai fîs.
In maniere avonde paradossâl, cundut che, a pene dopo de seconde vuere mondiâl, cierts ideâi de Resistence e de democrazie a àn puartât a ricognossi i dirits di chei che a fasin part di minorancis linguistichis za te costituzion democratiche, il spirt nazionalist e risorzimentâl nol è lât al mancul, anzit si pues dî che al à travanât scuasi ducj i partîts rapresentâts in parlament, de diestre ae çampe.
TRASVERSALITÂT_ Cussì la strade legjislative pe tutele des lenghis minoritariis e a scugnût jessi ancje chê trasversâl, cence contâ sostignidôrs te diestre estreme, ma cjatant nemîs in ogni setôr politic talian. Tantis voltis si à cirût di vê une leç su lis lenghis minoritariis, ma tai agns 80 no si è mai rivâts a vêle (il guvier al colave dispès in corispondence cu la discussion di chestis propuestis di leç, tant che tra i nemîs de lenghe furlane a Rome si zontavin ancje i scaramantics, che a disevin che e puartave sfortune!).
Infin tal 1996 la Regjon Friûl-VJ, favoride de cressite di une Europe simpri plui inviade ae unificazion «te diversitât», e à fate buine la LR 15 su la tutele dal furlan, vierzint la strade ai proviodiments seguitîfs. La Leç 482/99 dal Stât e la ultime LR 29/2007, leçs minimalistis e pôc finanziadis. Ma in ducj chescj câs e je simpri stade fuarte une oposizion imbombide di valôrs nazionaliscj e risorzimentâi anacronistics, che di volte in volte a àn cjatât argoments gnûfs par taiâ lis leçs o i lôr finanziaments.
SANDRI CARROZZO
SPECIÂL – Piçule storie dai dirits linguistics in Italie............
La vite des lenghis minoritariis tal stât talian e je simpri stade dure: la declarazion «L’Italia è fatta, adesso bisogna fare gli italiani» e je passade prin di dut pe unificazion linguistiche sfuarçade. Ancje se cence nissune leç statâl di improibizion specifiche des lenghis minoritariis e dai dialets (al massim, tai timps dal fassisim e jere une proibizion di doprâlis tes scritis publichis) sot dal Ream di Italie la planificazion e jere clare: sostituzion linguistiche par imponi il talian uficiâl tal puest de «malerba dialettale» e ancjemò di plui des lenghis che no fasevin nancje part dal sisteme talian e che di chel moment a àn tacât a jessi minorizadis.


text:
Valenzian
Il Valenzian (valencià) al è il non uficiâl de lenghe catalane fevelade inte regjon spagnole dal Paîs Valenzian.
Problemis linguistics[cambie | modifiche il codiç]
In gjenar, il valenzian al è considerât come un dai plui impuartants dialets de lenghe catalane; e je regolade de Acadèmia Valenciana de la Llengua, che e seguìs lis convenzions adotadis pe lenghe catalane dal Institut d'Estudis Catalans. Si scuen dî che lis diferencis tra il valenzian e il catalan a son un grum plui piçulis di chês tra il catalan centrâl e lis variants des Isulis Balearis e ancjemò di plui cu la varietât fevelade inte citât sardegnule di Alghero. Il contrast tra catalan e valenzian al cuindi altris resons, soredut politichis: e je une storie di contrascj tra Valenzie e Barcelone, e tal Paîs Valenzian un bon numar di personis e à pôre di un ategjament pan-catalanist, che al mire a anulâ lis difarencis tra chestis dôs areis par includilis intai Paîs Catalans. Dal pont di viste catalan invezit, il valenzian e je une mosse di bande dai politics interessâts a dividi i Paîs Catalans par fâ il zûc dal stât spagnûl.
Ricognossiment ufiziâl[cambie | modifiche il codiç]
In gracie ae "leç pal ûs e la educazion dal valenzian", metude in vore tal 1982, il valenzian e je la lenghe proprie dal Paîs Valenzian e i citadins a àn il derit di cognossile, scrivile e doprâle, sei in public sei in privât. Secont un scandai de Generalitat Valenciana dal 2005, il 94% de popolazion lu capìs, il 78% lu tabaie e lu lei e il 50% lu sa ancje scrivi.
Leams esternis[cambie | modifiche il codiç]
- (catalan) Acadèmia Valenciana de la Llengua